รัฐบาลไทย-ข่าวทำเนียบรัฐบาล-มติ ครม. 28 พฤศจิกายน 2560 ที่เกี่ยวข้องกับการศึกษาชายแดนใต้: เห็นชอบโครงการสานฝันการกีฬาฯ และอนุมัติกรอบอัตรากำลังพนักงานมหาวิทยาลัยเพิ่มเติมของสถาบันอุดมศึกษาในพื้นที่ 3 จังหวัด
วันพุธที่ 29 พฤศจิกายน 2560
มติ ครม. 28 พฤศจิกายน 2560 ที่เกี่ยวข้องกับการศึกษาชายแดนใต้: เห็นชอบโครงการสานฝันการกีฬาฯ และอนุมัติกรอบอัตรากําลังพนักงานมหาวิทยาลัยเพิ่มเติมของสถาบันอุดมศึกษาในพื้นที่ 3 จังหวัด
สรุปมติคณะรัฐมนตรี เมื่อวันที่ 28 พฤศจิกายน 2560 ซึ่งเป็นการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 ณ มหาวิทยาลัยเทคโนโลยีราชมงคลศรีวิชัย อําเภอเมืองฯ จังหวัดสงขลา โดย พล.อ.ประยุทธ์ จันทร์โอชา นายกรัฐมนตรี เป็นประธาน
สรุปมติคณะรัฐมนตรีเมื่อวันที่28พฤศจิกายน 2560 ซึ่งเป็นการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560ณ มหาวิทยาลัยเทคโนโลยีราชมงคลศรีวิชัย อําเภอเมืองฯ จังหวัดสงขลา โดย พล.อ.ประยุทธ์ จันทร์โอชา นายกรัฐมนตรี เป็นประธาน ได้มีมติที่เกี่ยวข้องกับกระทรวงศึกษาธิการ2เรื่อง คือ เห็นชอบโครงการสานฝันการกีฬาสู่ระบบการศึกษาจังหวัดชายแดนภาคใต้ ซึ่งเริ่มต้นและสิ้นสุดโครงการปีงบประมาณ พ.ศ.2561-2569 และอนุมัติกรอบอัตรากําลังพนักงานมหาวิทยาลัยเพิ่มเติมของสถาบันอุดมศึกษาในพื้นที่สามจังหวัดชายแดนภาคใต้ ปีงบประมาณ 2561-2564
● เห็นชอบโครงการสานฝันการกีฬาสู่ระบบการศึกษาจังหวัดชายแดนภาคใต้ ปีงบประมาณ2561-2569
คณะรัฐมนตรีมีมติเห็นชอบตามที่กระทรวงศึกษาธิการ (ศธ.) เสนอ ดังนี้
1. โครงการสานฝันการกีฬาสู่ระบบการศึกษาจังหวัดชายแดนภาคใต้การดําเนินการใน 5 ปีการศึกษา (ปีการศึกษา 2561-2565) เริ่มต้นและสิ้นสุดโครงการฯ ปีงบประมาณ พ.ศ. 2561-2569
2. จัดสรรงบประมาณรายจ่ายประจําปีงบประมาณ พ.ศ. 2561-2569 สําหรับการให้ทุนการศึกษา 2,519 คน วงเงิน 570.8905 ล้านบาทโดยงบประมาณปี พ.ศ. 2561 จะใช้งบประมาณปกติของส่วนราชการ และงบประมาณสนับสนุนหมวดงบเงินอุดหนุน เงินอุดหนุนทั่วไป แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ดังนี้
2.1 กิจกรรม :สนับสนุนการจัดการศึกษาในเขตพัฒนาพิเศษเฉพาะกิจจังหวัดชายแดนภาคใต้ รายการ : เงินอุดหนุนเป็นค่าใช้จ่ายโครงการสานฝันการกีฬาสู่ระบบการศึกษาในจังหวัดชายแดนภาคใต้ (ระดับอุดมศึกษา)
2.2 กิจกรรม :อุดหนุนนักเรียนโครงการสานฝันกีฬาสู่ระบบการศึกษาจังหวัดชายแดนภาคใต้ศึกษาต่อระดับอุดมศึกษา (สายอาชีพ) โดยให้สํานักงานคณะกรรมการการอุดมศึกษา (สกอ.) และสํานักงานคณะกรรมการการอาชีวศึกษา (สอศ.) ขอรับการจัดสรรงบประมาณจากสํานักงบประมาณ (สงป.) เป็นรายปีตามความจําเป็นต่อไป
สาระสําคัญของเรื่องศธ.รายงานว่า
1. ศธ.ได้ดําเนินโครงการสานฝันการกีฬาสู่ระบบการศึกษาจังหวัดชายแดนภาคใต้ซึ่งเป็นโครงการที่ดําเนินการตามคําบัญชาของนายกรัฐมนตรีในการนําการกีฬาสู่ระบบการศึกษา โดยโครงการดังกล่าวแบ่งออกเป็น 3 ระยะ ดังนี้
1.1 ระยะที่ 1“จุดประกายความฝัน”โดยจัดมหกรรมกีฬาภาคฤดูร้อนเริ่มตั้งแต่เดือนเมษายน 2558 และจัดต่อเนื่องทุกปี เพื่อให้นักเรียนเห็นความสําคัญและมีความสนใจในการเล่นกีฬา สร้างความตระหนักให้ความสําคัญของการกีฬาที่จะนําไปพัฒนาตนเองให้มีคุณภาพชีวิตที่ดีของตนเองและครอบครัว
1.2 ระยะที่ 2“มุ่งมั่นสู่อนาคต”โดยจัดการเรียนการสอนในระดับชั้นมัธยมศึกษาปีที่ 4-6 แผนการเรียนวิทยาศาสตร์-กีฬา และแผนการเรียนศิลป์ภาษา-กีฬา ระหว่างปีการศึกษา 2558-2561 รวมทั้งหมด 12 โรงเรียน ได้แก่ 1) โรงเรียนเฉลิมพระเกียรติสมเด็จพระศรีนครินทร์ยะลา จังหวัดยะลา 2) โรงเรียนรือเสาะชนูปถัมภ์ จังหวัดนราธิวาส 3) โรงเรียนมัธยมสุไหงปาดี จังหวัดนราธิวาส 4) โรงเรียนโพธิ์คีรีราชศึกษา จังหวัดปัตตานี 5) โรงเรียนนาทวีวิทยาคม จังหวัดสงขลา 6) โรงเรียนละงูพิทยาคม จังหวัดสตูล 7) โรงเรียนเบตงวีระราษฎร์ประสาน จังหวัดยะลา 8) โรงเรียนสุวรรณไพบูลย์ จังหวัดปัตตานี 9) โรงเรียนบันนังสตาวิทยา จังหวัดยะลา 10) โรงเรียนร่มเกล้า จังหวัดนราธิวาส 11) โรงเรียนสวนพระยา จังหวัดนราธิวาส และ12) โรงเรียนทุ่งยางแดงพิทยาคม จังหวัดปัตตานี
1.3 ระยะที่ 3“ปรากฏสู่ความสําเร็จ”โดยจะเริ่มดําเนินการตั้งแต่ปีการศึกษา 2561-2565 ซึ่งอยู่ในช่วงปีงบประมาณ พ.ศ.2561-2569 เป็นการจัดสรรทุนการศึกษาให้นักเรียนในโครงการที่สําเร็จการศึกษาชั้นมัธยมศึกษาปีที่ 6 ได้ศึกษาต่อจนสําเร็จการศึกษาระดับปริญญาตรีในสถานศึกษาสังกัด สอศ. หรือ สกอ.
2. คณะกรรมการขับเคลื่อนการแก้ไขปัญหาจังหวัดชายแดนภาคใต้ (คปต.) ในคราวประชุมเมื่อวันที่ 2 สิงหาคม 2560โดยมีพล.อ.ประวิตร วงษ์สุวรรณ รองนายกรัฐมนตรี/ประธาน คปต.เป็นประธานการประชุมได้มีมติเห็นชอบโครงการสานฝันการกีฬาสู่ระบบการศึกษาจังหวัดชายแดนภาคใต้ ซึ่งเป็นโครงการระยะที่ 3 “ปรากฏสู่ความสําเร็จ”
ทั้งนี้ โครงการสานฝันการกีฬาสู่ระบบการศึกษาจังหวัดชายแดนภาคใต้ มีวัตถุประสงค์/เป้าหมาย คือ การจัดสรรทุนการศึกษาให้นักเรียนในโครงการที่สําเร็จการศึกษาชั้นมัธยมศึกษาปีที่ 6 จํานวน 12 โรงเรียน ที่สังกัดสํานักงานคณะกรรมการการอุดมศึกษา และสํานักงานคณะกรรมการการอาชีวศึกษา ซึ่งมีนักเรียนทั้งสิ้น2,519 คน ได้ศึกษาต่อจนสําเร็จการศึกษาระดับปริญญาตรี ระยะเวลา 5 ปีการศึกษา (ปีการศึกษา 2561-2565)ซึ่งอยู่ในช่วงปีงบประมาณ พ.ศ.2561-2569 งบประมาณอัตราทุนละ 55,000 บาท/คน/ปี
●อนุมัติกรอบอัตรากําลังพนักงานมหาวิทยาลัยเพิ่มเติมของสถาบันอุดมศึกษาในพื้นที่สามจังหวัดชายแดนภาคใต้ ปีงบประมาณ 2561-2564
คณะรัฐมนตรีมีมติอนุมัติกรอบอัตรากําลังพนักงานมหาวิทยาลัยเพิ่มเติมของสถาบันอุดมศึกษาในพื้นที่สามจังหวัดชายแดนภาคใต้ ได้แก่มหาวิทยาลัยนราธิวาสราชนครินทร์ มหาวิทยาลัยราชภัฏยะลา มหาวิทยาลัยสงขลานครินทร์ วิทยาเขตปัตตานี ปีงบประมาณ 2561-2564สายวิชาการ จํานวน 271 อัตรา สายสนับสนุน จํานวน 103 อัตรา รวม 374 อัตรา งบประมาณทั้งสิ้น จํานวน 138.882 ล้านบาท ตามที่กระทรวงศึกษาธิการ (ศธ.) เสนอ โดยให้ ศธ. ขอรับการจัดสรรงบประมาณจากสํานักงบประมาณต่อไป
บัลลังก์ โรหิตเสถียร:สรุป
ยุทธพงศ์ เลือกกลั่นดี:ถ่ายภาพ
กลุ่มประชาสัมพันธ์ สร.และกลุ่มสารนิเทศ สอ.สป.:รายงาน